2. ลักษณะการประกอบธุรกิจ

วิสัยทัศน์และพันธกิจ 

กลุ่มอาร์ ซี แอล (“กลุ่มฯ”)
มุ่งมั่นต่อการพัฒนาองค์กรอย่างต่อเนื่องสู่การเป็นผู้ให้บริการขนส่งชั้นนำของภูมิภาคที่มีฐานสินทรัพย์ประกอบการที่มั่นคง
โดยจะเน้นการให้บริการที่ตอบสนองความต้องการของลูกค้าและการดำเนินงานที่สอดคล้องกับจุดประสงค์ของผู้ถือหุ้น
ด้วยความอุตสาหะอย่างยิ่งยวดทั้งของฝ่ายบริหารและพนักงาน กลุ่มฯ
ส่งเสริมการใช้เทคโนโลยีสมัยใหม่และการลงทุนในทรัพยากรเพื่อให้การดำเนินงานบรรลุพันธกิจที่ตั้งไว้
สำหรับวิสัยทัศน์ของกลุ่มฯ คือ การวิวัฒน์องค์กรให้เป็น
“ผู้ประกอบการขนส่งสินค้าด้วยระบบคอนเทนเนอร์และให้บริการโลจิสติคส์ที่ดีที่สุดในภูมิภาค”

เป้าหมายขององค์กร

กลุ่มฯ มีเป้าหมายที่จะดำรงความเป็นผู้นำในหมู่ผู้ให้การบริการขนส่งทางทะเลชั้นนำของโลก
และเป็นผู้ดำเนินการธุรกิจขนส่งตู้คอนเทนเนอร์ทางทะเลในระดับภูมิภาคที่ดีที่สุดในโลก
เครือข่ายการให้บริการและภูมิศาสตร์หลักในการให้บริการยังคงเป็นทวีปเอเชีย
โดยมีตลาดเป้าหมายปัจจุบันที่เน้นขยายการให้บริการสู่ประเทศจีนและแถบตะวันออกกลาง
ตลาดทั้งสองแห่งนี้กำลังเติบโต
และมีการขยายตัวทางเศรษฐกิจที่รวดเร็วกว่าการขยายตัวทางเศรษฐกิจโดยรวมของโลก กลุ่มฯ
ยังคงเน้นรักษาเครือข่ายการให้บริการระหว่างเมืองท่าต่างๆ ในภูมิภาคเอเชีย
และดำรงบุริมสิทธิในการได้รับสิทธิขนถ่ายหน้าท่าในท่าเรือหลักๆ ที่สำคัญ

ปัจจุบัน กลุ่มฯ ได้รับการจัดลำดับในอันดับที่ 23 ในหมู่ผู้ให้บริการขนส่งทางทะเลชั้นนำของโลก
และจัดอยู่ในกลุ่มหนึ่งในสามของผู้ให้บริการขนส่งตู้คอนเทนเนอร์ทางทะเลที่ดีที่สุดของโลกที่จัดอันดับโดย
Containerization International
ซึ่งเป็นสถาบันวิเคราะห์และวิจัยการอุตสาหกรรมขนส่งทางทะเลชั้นนำของโลก

ปัจจัยสำเร็จ

ปัจจัยหลักที่นำความสำเร็จมาให้แก่กลุ่มฯ ทั้งในการดำเนินงานและผลประกอบการ

-   เป็นผู้ให้บริการที่มีฐานตลาดเจาะจง (niche market)

-   การเติบโตของการค้าระหว่างเมืองท่าภายในทวีปเอเชีย

-   ฐานลูกค้าที่หลากหลาย

-   สมดุลของฐานการค้าที่กลุ่มฯ ให้บริการระหว่าง Shipper Owned Container หรือ SOC
    และ Carrier Owned Container หรือ COC

-   การมีฐานธุรกรรมที่มั่นคงในเอเชียเหนือ เอเชียตะวันออกเฉียงใต้ อินเดียและออสเตรเลีย

-   มีเครือข่ายการขนส่งต่อเนื่องที่แข็งแกร่ง

-   มีการให้บริการที่ครอบคลุมทั่วภูมิภาค ทั้งในด้านความถี่ของเที่ยวเรือ
    ตารางการขนถ่ายสินค้าที่มีประสิทธิภาพ ตลอดจนเครือข่ายบริการที่กว้างขวาง

(1) การประกอบธุรกิจ

กลุ่มอาร์ ซี แอล ก่อตั้งขึ้นในปี 2522
เป็นสายการเดินเรือที่ประกอบธุรกิจขนส่งตู้คอนเทนเนอร์ทางทะเลที่มีฐานประกอบกิจการอยู่ที่ประเทศไทย
และได้จดทะเบียนเป็นบริษัทมหาชนที่มีการซื้อขายหลักทรัพย์ในตลาดหลักทรัพย์แห่งประเทศไทยตั้งแต่ปี
2531 ดำเนินธุรกิจในสายธุรกิจหลักสองประเภท ได้แก่ Shipper Owned Container หรือ SOC
และ Carrier Owned Container หรือ COC
โดยมีเครือข่ายการให้บริการที่ครอบคลุมทั่วภูมิภาคเอเชีย ในปัจจุบันกลุ่มฯ
เป็นเจ้าของและบริหารกองเรือเดินสมุทรที่มีจำนวนเรือคอนเทนเนอร์ประจำการในกองเรือ 43 ลำ
โดยมีขนาดระวางเรือระหว่าง 500 ทีอียู ถึง 2,598 ทีอียู และมีตู้คอนเทนเนอร์ของกลุ่มฯ
ประมาณ 66,900 ทีอียู ที่ให้บริการในสายธุรกิจ COC ทางกลุ่มฯ มีเครือข่ายสำนักงาน 57
แห่งทั่วภูมิภาค ทั้งที่เป็นสำนักงานของกลุ่มฯ เองโดยตรง และสำนักงานตัวแทน ปัจจุบันกลุ่มฯ
มีการให้บริการที่เป็นที่ยอมรับจากลูกค้าและผู้ประกอบการทั่วไปในอุตสาหกรรม
ในฐานะผู้ประกอบการขนส่งตู้คอนเทนเนอร์ทางทะเลชั้นแนวหน้าทั้งในสายธุรกิจ SOC
และในสายธุรกิจ COC ในแถบภูมิภาคเอเซีย

ปี 2548 นับเป็นปีที่ “ดีที่สุด” สำหรับกลุ่มฯ ทั้งในแง่การเติบโตอย่างรวดเร็วและผลกำไรที่มั่นคง
กลุ่มฯ ยังรักษาเสถียรภาพอย่างต่อเนื่องในด้านคุณภาพการดำเนินงานในทุกด้าน
และทำสถิติสูงสุดทั้งรายได้ ปริมาณการลำเลียงตู้สินค้าและกำไร ทั้งนี้
เป็นผลมาจากการขยายกำลังกองเรือที่กลุ่มฯ ได้ดำเนินการ นอกจากนี้กลุ่มฯ
ยังเสริมประสิทธิภาพในการให้บริการด้านโลจิสติคส์และเน้นประสิทธิภาพการปฏิบัติงานหน้าท่าทั้งในประเทศไทยและทั่วทั้งเครือข่ายการให้บริการในต่างประเทศ

กลุ่มฯ ยังคงให้ความสำคัญต่อการขยายการให้บริการในธุรกิจหลักทั้งประเภท SOC และ COC
อย่างเท่าเทียมกัน
โดยธุรกิจทั้งสองต่างเป็นฐานรายได้หลักที่สร้างกระแสเงินสดอย่างสม่ำเสมอให้แก่กลุ่มฯ
ซึ่งแสดงให้เห็นอย่างชัดเจนจากแผนภูมิข้างล่างที่แสดงรายละเอียดและรูปแบบการเติบโตของปริมาณการขนส่งตู้สินค้าในสายธุรกิจ
SOC และ COC ในห้าปีที่ผ่านมา

การเติบโตของการขนส่งตู้สินค้าจากปี 2544 ถึง 2548

  ------------------- ----------- ----------- ----------- ----------- -----------
                      2544        2545        2546        2547        2548

  ยอดขนส่งตู้สินค้า(ทีอียู)   1,514,047   1,602,256   1,733,572   2,099,422   2,212,844

  อัตราเติบโต (%)       -0.5%       5.8%        8.2%        21.1%       5.4%

  ปริมาณขนส่ง COC (ทีอียู) 635,900     719,008     855,958     980,159     1,084,312

  อัตราเติบโต (%)       22.9%       13.1%       19.0%       14.5%       10.1%

  ปริมาณขนส่ง SOC (ทีอียู) 878,147     883,248     877,614     1,119,263   1,128,532

  อัตราเติบโต (%)       -12.6%      0.6%        -0.6%       27.5%       0.8%
  ------------------- ----------- ----------- ----------- ----------- -----------

ประเภทของธุรกิจ

กลุ่มฯ ดำเนินธุรกิจให้บริการในสองสายธุรกิจหลัก ได้แก่ Shipper Owned Container หรือ
SOC และ Carrier Owned Container หรือ COC

ธุรกิจประเภท SOC คือ
การให้บริการขนส่งในเส้นทางระหว่างเมืองท่าหลักที่เป็นศูนย์กลางการขนถ่ายสินค้ากับเมืองท่าย่อยทั้งต้นทาง
และปลายทางที่อยู่ในละแวกใกล้เคียง ในฐานะผู้ประกอบการกองเรือฟีดเดอร์ กลุ่มฯ
บริหารจัดการกองเรือขนส่งตู้คอนเทนเนอร์ให้สามารถขนถ่ายสินค้าในปริมาณสูงสุดจากท่าเรือต่างๆ
ในระยะเวลาจำกัด สายการเดินหลัก หรือ Main Line Operator
ที่ทำหน้าที่ขนส่งสินค้าระหว่างทวีป โดยปกติแล้วจะแวะรับสินค้าเฉพาะท่าเรือสำคัญๆ
ที่เป็นศูนย์กลางการขนถ่ายสินค้า เช่น สิงคโปร์ และ ฮ่องกง
ซึ่งมีปริมาณการผ่านเข้าออกของตู้สินค้าสูง ทั้งนี้เพื่อลดต้นทุน โดยจะใช้เวลาอยู่ในท่าเรือให้น้อยที่สุด
ส่วนกองเรือฟีดเดอร์นั้นจะทำการรับตู้สินค้าจากเมืองท่าใกล้เคียงมาส่งที่เรือใหญ่
และในขณะเดียวกันก็รับตู้สินค้าจากเรือใหญ่กลับไปส่งยังเมืองท่าเล็กๆ เหล่านั้น การที่ทางกลุ่มฯ
สามารถขนถ่ายสินค้าให้เต็มลำเรือได้อย่างรวดเร็วและใช้เวลาเพียงช่วงสั้นๆ อยู่หน้าท่าเรือ
ทำให้กลุ่มฯ
สามารถเสนอบริการที่มีความถี่เที่ยวการเดินเรือสูงเพื่อรับส่งสินค้าให้แก่ลูกค้าที่เป็นสายการเดินเรือหลัก

นอกจากธุรกิจประเภท SOC แล้ว กลุ่มฯ
ยังให้บริการในลักษณะบริการขนส่งตู้สินค้าทางเรือแบบประจำเส้นทางที่ให้บริการโดยใช้ตู้คอนเทนเนอร์ของกลุ่มฯ
เอง ที่เรียกว่า Carrier Owned Container หรือ COC โดยให้บริการขนส่งโดยตรงแก่ลูกค้า
โดยใช้ตู้คอนเทนเนอร์ที่กลุ่มฯ จัดหามา เพื่อบรรทุกสินค้าของลูกค้าใส่เรือสินค้าในกองเรือของกลุ่มฯ
นับจากช่วงต้นทศวรรษที่แล้ว ธุรกิจ COC ของ กลุ่มฯ เติบโตอย่างมั่นคงเรื่อยมา
จากปริมาณขนส่งต่อปีในปี 2541 จำนวน 280,000 ทีอียู จนมีปริมาณขนส่งเกือบ 1,130,000 ทีอียู
ตลอดเวลาที่ผ่านมา ทางกลุ่มฯ ก็มีส่วนแบ่งตลาดที่เพิ่มมากขึ้นทุกปี

ยอดขนส่งตู้สินค้า

ในปี 2548 การขนส่งของกลุ่มเพิ่มขึ้นร้อยละ 5.4 โดยมียอดขนส่งตู้สินค้าสูงถึง 2.21 ล้านทีอียู
เปรียบเทียบกับ 2.10 ล้านทีอียูในปี 2547
การเติบโตของยอดขนส่งตู้สินค้าในระหว่างปีมาจากการขยายปริมาณขนส่งทั้งของธุรกิจ SOC และ
COC ปริมาณขนส่งในสายธุรกิจ SOC ณ สิ้นปี 2548 สูงถึง 1,128,532 ทีอียู
สะท้อนถึงอัตราเติบโตร้อยละ 0.8 จากปีก่อนหน้า ในขณะที่ปริมาณขนส่งในสายธุรกิจ COC
เพิ่มขึ้นร้อยละ 10.1 จากปีก่อนหน้า สำหรับปริมาณขนส่งในสายธุรกิจ SOC นั้นมีสัดส่วนร้อยละ 51
เทียบกับปริมาณการขนส่งทั้งหมด และส่วนที่เหลืออีกร้อยละ 49 นั้นเป็นการขนส่งในสายธุรกิจ COC

ข้อมูลการขนส่งตู้สินค้า

[]

ปริมาณการขนส่งตู้สินค้าที่เพิ่มขึ้นอย่างมีเสถียรภาพในปีที่ผ่านมา เป็นผลจากปัจจัยส่งเสริมต่อไปนี้

-   การเติบโตทางเศรษฐกิจของโลกในอัตราร้อยละ 4.3

-   การขยายตัวอย่างแข็งแกร่งและต่อเนื่องของการค้าโลกที่พึ่งพาการขนส่งประเภทตู้คอนเทนเนอร์ได้ปัจจัยสนับสนุนจากเศรษฐกิจของประเทศจีนที่มีอัตราขยายตัวด้านการค้าและการเพิ่มทุนทรัพย์สูงมาก
    แม้ว่าประเทศจีนประกาศเพิ่มค่าสกุลเงินของตนในเดือนกรกฎาคม 2548
    แต่การค้านอกประเทศของจีนก็ยังคงขยายตัวต่อเนื่อง

-   การขยายตัวของปริมาณสินค้าในภูมิภาคและระหว่างเมืองท่าในภูมิภาคเอเชีย
    โดยมีปริมาณสินค้าโดยรวมจากทุกเมืองท่าในทวีปเอเชีย (ยกเว้นแถบตะวันออกกลาง)
    เทียบเป็นสัดส่วนร้อยละ 50 ของปริมาณสินค้าโดยรวมทั่วโลก

[]

ตู้สินค้าจำแนกตามแหล่งขนส่ง

ภูมิภาคเอเชียอาคเนย์คงเป็นฐานยุทธศาสตร์การค้าสำคัญของกลุ่มฯ
โดยมีประเทศสิงคโปร์เป็นเมืองท่าหลักในภูมิภาค และประเทศไทยเป็นแกนสำคัญ
สองในสามของปริมาณการขนส่งตู้สินค้าทั้งหมดในปี 2548 ของกลุ่มฯ มาจากเมืองท่าต่างๆ
ในภูมิภาคนี้ ส่วนที่เหลือมาจากภูมิภาคเอเชียเหนือ ออสเตรเลีย และคาบสมุทรอินเดีย

การกระจายตัวของตู้สินค้าจำแนกตามแหล่งขนส่ง

[]

กำลังขนส่ง เครือข่ายการให้บริการ และการจัดสรรกำลังลำเลียงของกองเรือ

ในปี 2548 กลุ่มฯ มีเรือคอนเทนเนอร์ประจำการในกองเรือ 43 ลำ
และบรรทุกสินค้าในอัตราที่สูงถึงร้อยละ 112 ของพื้นที่ระวางเรือ กองเรือของกลุ่มฯ
นับได้ว่าเป็นหนึ่งในบรรดากองเรือขนาดใหญ่ที่สุดของภูมิภาคที่มีสมรรถนะสูงสุดในหมู่ผู้ประกอบการชั้นนำของเอเชีย
การจัดสรรกำลังลำเลียงของกองเรือได้มีการปรับเปลี่ยนให้เหมาะสมอยู่เสมอ
เพื่อสร้างความคล่องตัวในการให้บริการที่สอดคล้องกับความต้องการของลูกค้าในเครือข่ายการให้บริการของกลุ่มฯ
อย่างไรก็ตาม
การขยายตัวของอุปทานด้านกำลังลำเลียงโดยรวมของเรือคอนเทนเนอร์ทำให้อัตราการใช้กำลังลำเลียงของกลุ่มลดลงร้อยละ
1.8 จากเดิมที่อยู่ในอัตราร้อยละ 114 ในปีก่อนหน้า ณ วันที่ 31 ธันวาคม 2548
กำลังลำเลียงโดยรวมของเรือคอนเทนเนอร์ มีจำนวนสูงถึง 8,240,000 ทีอียู
หรือเทียบเป็นอัตราการขยายตัวปีต่อปีที่สูงถึงร้อยละ 12.9

[]

+-----------------------------------------------------------------------+
|   การเข้าเทียบท่า:                                                       |
|                                                                       |
|   ในปี 2548 กองเรือของกลุ่มฯ มีจำนวนการเข้าเทียบท่าเรือ 5,872 ครั้ง              |
|   ซึ่งเทียบเป็นอัตราการเทียบท่าประมาณ 16 ครั้งต่อวันหรือ หนึ่งครั้งทุกๆ 1.5 ชั่วโมง      |
+-----------------------------------------------------------------------+
|   เรือเดินสมุทร:                                                         |
|                                                                       |
|   จำนวนเรือในกองเรือ: 43 ลำ                                             |
|                                                                       |
|   พื้นที่ระวางเรือโดยรวม: 52,000 ทีอียู                                       |
+-----------------------------------------------------------------------+
|   ตู้สินค้า:                                                              |
|                                                                       |
|   ปริมาณตู้สินค้าที่ใช้ขนส่ง: มากกว่า 48,000 ตู้                                  |
|                                                                       |
|   ปริมาณทีอียูที่ขนส่ง: มากกว่า 66,900 ทีอียู                                    |
|                                                                       |
|   ปริมาณตู้สินค้าแช่เย็น (reefers): มากกว่า 280 ตู้                             |
+-----------------------------------------------------------------------+

ณ สิ้นปี 2548 อายุเฉลี่ยของกองเรือของกลุ่มฯ อยู่ที่ 10 ปี ในจำนวนเรือทั้ง 43
ลำในกองเรือของกลุ่มฯ นั้น 34 ลำเป็นเรือที่กลุ่มฯ เป็นเจ้าของ ส่วนอีก 9 ลำเป็นเรือที่กลุ่มฯ
ได้ทำสัญญาเช่าระวางเพื่อมาใช้ดำเนินการ โดยมีระยะเวลาการเช่าที่หลากหลาย
กลยุทธ์การบริหารกำลังลำเลียงโดยการเช่าระวางเรือมาเสริมนั้น
เป็นวิธีการที่สายการเดินเรือส่วนใหญ่ใช้
เพื่อเพิ่มความคล่องตัวในการให้บริการเมื่อกำลังในการให้บริการขนส่งสินค้าตามปกติโดยเฉพาะจากเรือที่ตนเป็นเจ้าของนั้นไม่พอเพียงกับปริมาณความต้องการ
การเช่าระวางเรือจึงเป็นปัจจัยเสริมที่ช่วยรองรับปริมาณการขนส่งสินค้าส่วนเกิน

กลุ่มฯ ให้บริการครอบคลุม 20 ประเทศ ผ่านเครือข่ายการดำเนินงานถึง 125 แห่ง
ในดินแดนจุดหมายปลายทางสำคัญทั่วทั้งภูมิภาคเอเชีย กับออสเตรเลียและหมู่เกาะ
โดยมีเขตให้บริการหลักในภาคพื้นเอเชียอาคเนย์ ออสเตรเลีย ภูมิภาคเอเชียใต้ และเอเชียเหนือ

เส้นทางเดินเรือของกลุ่มฯ
เชื่อมโยงแหล่งการค้าและการให้บริการดั้งเดิมที่เป็นแกนหลักของธุรกิจของกลุ่มฯ
ในภาคพื้นเอเชียอาคเนย์กับดินแดนสำคัญในภูมิภาคเอเชียเหนือและศูนย์กลางการค้าในภูมิภาคเอเชียใต้ที่มีอัตราเติบโตของการค้าสูง
โดยทางกลุ่มฯ ได้เพิ่มการให้บริการในเส้นทางหลักระหว่างประเทศเกาหลี ภูมิภาคเอเชียอาคเนย์
และทางภาคเหนือ/ใต้ของประเทศจีน
รวมทั้งการขยายเส้นทางเดินเรือตรงจากภูมิภาคเอเชียตะวันออกเฉียงเหนือและตะวันออกเฉียงใต้สู่เอเชียใต้
ยังเมืองท่ามุมไบ และนาวา เชวาในประเทศอินเดีย

ในปี 2548 ทางกลุ่มฯ เพิ่มเส้นทางการให้บริการเดินเรือใหม่ ดังนี้

-   Chennai-Singapore Service (RTC Service)

เส้นทางสายนี้เริ่มเปิดให้บริการในเดือนกุมภาพันธ์ 2548
โดยให้บริการเป็นประจำทุกสัปดาห์จากสิงคโปร์ ถึงเมืองเชนนายในประเทศอินเดีย

-   Bangkok-Japan Service (RBJ Service)

เส้นทางสายนี้เริ่มเปิดให้บริการในเดือนมิถุนายน 2548
โดยให้บริการเป็นประจำทุกสัปดาห์จากกรุงเทพฯ ถึงเมืองนาโกย่า โตเกียว และโยโกฮาม่า
ในประเทศญี่ปุ่น

-   Asia-Middle East Service (RAM Service)

เส้นทางสายนี้เริ่มให้บริการในเดือนมิถุนายน 2548
โดยให้บริการเป็นประจำทุกสัปดาห์จากกรุงเทพฯ ถึงเมืองเจเบล อาลี (สาธารณรัฐอาหรับ
เอมิเรต) ดามมัม (ซาอุดีอาระเบีย) และ บันดาร์ อับบาส (อิหร่าน)

การเปิดเส้นทางเดินเรือสายใหม่ๆ เหล่านี้ หมายถึงการขยายการประกอบการของกลุ่มฯ เข้าสู่
เอเชียตะวันออกเฉียงเหนือ ประเทศอินเดีย ประเทศปากีสถาน และคาบสมุทรในตะวันออกกลาง
โดยใช้เรือของกลุ่มฯ เอง นอกจากนี้ ยังแสดงถึงความสำคัญที่ทางกลุ่มฯ
มีให้กับโอกาสธุรกิจในตะวันออกกลางและคาบสมุทรอินเดีย
แต่ที่สำคัญที่สุดก็คือความพยายามสนองตอบความต้องการของลูกค้าในสายธุรกิจ SOC และ COC
ที่ประสงค์จะใช้บริการขนส่งสินค้าในระหว่างเขตการค้าเหล่านี้

ประสิทธิภาพในการจัดสรรกำลังลำเลียงของกองเรือและการบริหารเส้นทางขนส่ง
นับเป็นจุดแข็งประการหนึ่งที่ช่วยให้กลุ่มฯ สามารถใช้ประโยชน์สูงสุดจากกำลังบรรทุกของกองเรือ
เพื่อให้บริการในเครือข่ายเส้นทางที่มีอยู่อย่างมีประสิทธิภาพและทำให้สามารถเพิ่มอัตราการบรรทุกสินค้าต่อพื้นที่ระวางเรือต่อเส้นทางเดินเรือตามที่ตั้งเป้าหมายไว้

เส้นทางเดินเรือหลักและความถี่ของการให้บริการ

  ---------------------------------------------------------- ------------
  Routes                                                     Frequency

  Singapore - Laem Chabang - Bangkok (TPT) - Laem Chabang -  1 sailing /
  Singapore                                                  1 week

  Singapore - Bangkok (TPT) - Laem Chabang - Singapore       1 sailing /
                                                             1 week

  Singapore - Laem Chabang - Bangkok (PAT) - Laem Chabang -  1 sailing /
  Singapore                                                  1 week

  Singapore - Laem Chabang - Bangkok (PAT) - Singapore       1sailing / 1
                                                             week

  Singapore - Laem Chabang - Bangkok (PAT) - Bangkok (TPT) - 1 sailing /
  Singapore                                                  1 week

  Singapore - Belawan - Penang - Port Klang (NP) - Port      1 sailing /
  Klang (WSP) - Singapore                                    1 week

  Singapore - Port Klang (WSP) - Port Klang (NP) - Penang -  2 sailings /
  Port Klang (NP) - Port Klang (WSP) - Singapore             1 week

  Jakarta - Singapore - Port Klang (NP) - Laem Chabang -     1 sailing /
  Singapore - Port Klang (NP) - Jakarta                      2 weeks

  Jakarta - Singapore - Pasir Gudang - Bangkok (PAT) - Leam  1 sailing /
  Chabang - Singapore - Jakarta                              2 weeks

  Singapore - Semarang - Jakarta - Singapore                 1 sailing /
                                                             1 week

  Singapore - Semarang - Singapore                           1 sailing /
                                                             1 week

  Singapore - Brisbane - Sydney - Melbourne - Port Klang     2 sailings /
  (WSP) - Singapore                                          month

  Singapore - Sihanoukville - Songkhla - Singapore           1 sailing /
                                                             1 week

  Singapore - Kuantan - Sihanoukville - Songkhla - Singapore 1 sailing /
                                                             1 week

  Songkhla - Hong Kong - Haiphong - Hong Kong - Keelung -    1 sailing /
  Taichung - Hong Kong - Sihanoukville - Songkhla            1 week

  Singapore - VICT - Cat Lai - VICT - Singapore              1 sailing /
                                                             1 week

  Bangkok (PAT) - Bangkok (TPT) - Laem Chabang - VICT - Hong 1 sailing /
  Kong - Cat Lai - Bangkok (PAT)                             1 week

  Singapore - Cebu - General Santos - Davao - Singapore      1 sailing /
                                                             2 weeks

  Singapore - Manila - Pusan - Shanghai - Xiamen - Hong      1 sailing /
  Kong - Singapore                                           1 week

  Singapore - Manila - Singapore                             2 sailings /
                                                             3 weeks

  Singapore - Hong Kong - Shanghai - Xingang - Qingdao -     2 sailings /
  Pusan - Ningbo - Singapore                                 3 weeks

  Singapore - Surabaya - Singapore                           1 sailing /
                                                             1 week

  Port Klang (NP) - Singapore - Bombay - Javaneru - Port     2 sailings /
  Klang (NP)                                                 3 weeks

  Port Klang (NP) - Singapore - Jebel Ali - Karachi - Port   1 sailing /
  Klang (NP)                                                 3 weeks

  Madras - Port Klang (NP) - Singapore - Laem Chabang –      1 sailing /
  Bangkok (PAT) - Laem Chabang - VICT - Cat Lai -            3 weeks
  Singapore - Port Klang (NP) - Madras                       

  Pusan - Shanghai - Ningbo - Hong Kong - Singapore - Port   2 sailings /
  Klang (NP) – Jawaharal Nehru - Port Klang (NP) -           5 weeks
  Singapore - Hong Kong - Pusan                              

  Bangkok (PAT) - Laem Chabang - VICT - Nagoya - Tokyo -     1 sailing /
  Yokohama - Shanghai - Laem Chabang - Bangkok (PAT)         3 weeks

  Shanghai - Ningbo - Singapore - Jebel Ali - Dammam -       1 sailing /
  Bandar Abbas - Singapore - Shanghai                        5 weeks

  Jebel Ali - Port Rashid - Bandar Abbas - Jebel Ali - Port  1 sailing /
  Rashid - Dammam - Jebel Ali                                1 week
  ---------------------------------------------------------- ------------

สภาวะอุตสาหกรรม

ในปี 2548
อุตสาหกรรมการขนส่งทางทะเลในภูมิภาคเอเชียไม่เพียงจะได้รับประโยชน์จากอุปสงค์ด้านการขนส่งสินค้าระหว่างเมืองท่าในภูมิภาคเอเชียที่เพิ่มขึ้นจากการขยายตัวของเศรษฐกิจจีนเท่านั้น
แต่การปรับเพิ่มค่าระวางสินค้าอย่างต่อเนื่องตลอดทั้งปี และยังคาดว่าจะเพิ่มขึ้นต่อไปในปี 2549
แม้จะเป็นการปรับที่มีการเขยิบสูงขึ้นน้อยมาก อุปสงค์ในการใช้น้ำมันปรับลดลงมาก
แต่ราคาน้ำมันดิบยังคงแกว่งตัวในเกณฑ์ 60 เหรียญสหรัฐฯ ต่อบาเรลล์ หรือเพิ่มขึ้นประมาณร้อยละ
37 โดยทั่วไปอัตราเช่าระวางเพื่อมาใช้ดำเนินการอยู่สูงกว่าระดับที่เคยปรากฏในช่วง 7 ปีที่ผ่านมา
ราคาซื้อและค่าเช่าตู้สินค้าใหม่ปรับลดลงแต่ยังคงสูงกว่าจุดต่ำสุดในปี 2545 นอกจากนี้
อัตราการเติบโตของอุปสงค์ยังคงต่ำกว่าในช่วงการขยายตัวของธุรกิจในปี 2547
เนื่องจากค่าขนถ่ายตู้สินค้าหน้าท่าในท่าเรือต่างๆ ของโลกปรับเพิ่มประมาณร้อยละ 14
เมื่อเทียบปีต่อปีกับปีที่ผ่านมา
ในขณะที่อัตราการเติบโตของอุปสงค์คาดว่าจะเพิ่มขึ้นประมาณร้อยละ11.4 ในปี 2548
เมื่อเทียบปีต่อปีกับปีที่ผ่านมา

กำลังกองเรือทั่วโลก

[]

ปริมาณการขนถ่ายสินค้าในเมืองท่าต่างๆ (Ports Throughput)

  ------------------------ ----------------------- -----------------------
  Throughput for Top 6                             
  Container Handling Ports                         

  (yoy Growth %)                                   

                                                   

                           2005 (%)                2004 (%)

  Singapore                8.8                     15.8

  Hong Kong                2.2                     7.2

  Shanghai                 24.2                    29.1

  Shenzhen                 18.8                    28.5

  Busan                    -5.0                    10.2

  Kaohsiung                -2.5                    9.8

                                                   

  Source: DynaLiners                               
  04/2006, 27 January 2006                         
  ------------------------ ----------------------- -----------------------

บริษัทฯ มีบริษัทย่อย บริษัทร่วมและบริษัทที่เกี่ยวข้องกันตามโครงสร้างกลุ่มบริษัทฯ (หน้า 19)
ทั้งหมด 22 บริษัท กระจายอยู่ตามประเทศต่างๆ ในภูมิภาคเอเชียเหนือ เอเชียกลาง เอเชียใต้
เอเชียตะวันตก และออสเตรเลีย นอกจากสำนักงานใหญ่ที่ตั้งอยู่ในกรุงเทพฯ แล้ว บริษัทฯ
ยังมีสำนักงานหลักอีก 3 แห่งตั้งอยู่ใน สิงคโปร์ ฮ่องกง และเซี่ยงไฮ้
ซึ่งต่างเป็นเมืองศูนย์กลางท่าทียบเรือที่มีปริมาณผ่านเข้าออกของสินค้ามากที่สุดในโลก

  ------------------------------------- ----------------------------------------------
  ชื่อบริษัท                                กิจกรรมหลัก

  Regional Container Lines Public       ดำเนินการเดินเรือ เป็นเจ้าของเรือ กิจกรรมอื่นๆ
  Company Limited                       ที่เกี่ยวกับการเดินเรือ และลงทุนในบริษัทอื่น

  RCL Investment Pte Ltd.               ลงทุนในบริษัทอื่น

  RCL Feeder Pte Ltd.                   ดำเนินการเดินเรือและรับรวบรวมสินค้าจากผู้ส่งออกรายย่อย

  Regional Container Lines Pte Ltd.     เจ้าของและดำเนินกิจการเดินเรือ

  RCL Shipmanagement Pte Ltd.           จัดการกองเรือ

  RCL Holdings Ltd.                     เจ้าของและดำเนินกิจการเดินเรือ

  Regional Container Lines (HK) Co.,    ลงทุนในบริษัทอื่น ตัวแทนเดินเรือและนายหน้า
  Ltd.                                  

  Regional Container Lines Shipping     ตัวแทนเดินเรือและนายหน้า
  Co., Ltd.                             

  RCL Logistics Co., Ltd.               บริการโลจิสติคส์

  RCL Agencies (M) Sdn Bhd              ตัวแทนเดินเรือ

  RCL Services S.A.                     ดำเนินการเดินเรือ

  Regional Container Lines (M) Sdn Bhd  เจ้าของและดำเนินกิจการเดินเรือ

  RCL Australia Pty Ltd.                เป็นตัวแทนเรือ

  Asian Bulk Shipping Co., Ltd.         ดำเนินกิจการเดินเรือ

  Edsa Shipping Agencies Inc.           เป็นตัวแทนเรือ

  RFS Sdn Bhd                           เป็นตัวแทนเรือ

  TIPS Co., Ltd.                        บริหารท่าเรือ

  Jurong Districentre Pte Ltd.          บริการคลังสินค้า และกระจายสินค้า

  NH Prosperity Co., Ltd.               บริหารลานพักตู้คอนเทนเนอร์และคลังสินค้า

  RCL Feeder Phils., Inc.               เป็นตัวแทนเรือ

  Regional Merchants International      รับจัดการขนส่งและบริการโลจิสติคส์
  Freight Forwarding Co., Ltd.          

  Regional Merchants Maritime Ltd.      ดำเนินการเดินเรือและบริการโลจิสติคส์

  RCL (Vietnam) Co., Ltd.               เป็นตัวแทนเรือ
  ------------------------------------- ----------------------------------------------

(2) โครงสร้างรายได้ในปี 2548

รายได้หลักของกลุ่มมาจากค่าระวาง (Freight Income)
ที่มีการตั้งราคาเป็นสกุลเงินเหรียญสหรัฐฯ และรับชำระเป็นเงินเหรียญสหรัฐฯ
หรือในสกุลเงินท้องถิ่นตามมูลค่าเทียบเท่า
รายได้จากค่าระวางมาจากการประกอบการขนส่งในสายงานธุรกิจหลักสองประเภท คือ SOC และ
COC

รายได้จากกิจกรรมหลักทั้งสองประเภทอยู่ในสัดส่วนที่เหมาะสมและสมดุล
นับเป็นฐานรากสำคัญประการหนึ่งที่สร้างความมั่นใจว่ากิจการของกลุ่มฯ จะประสบผลสำเร็จต่อเนื่อง
แม้ในช่วงที่เศรษฐกิจทั่วไปอยู่ในภาวะชะลอตัว ทั้งนี้ เพราะในขณะที่ธุรกิจ COC
พึ่งพาเศรษฐกิจภูมิภาค ธุรกิจ SOC ก็มีแนวโน้มที่อิงการค้าโลกมากขึ้น
เนื่องด้วยปริมาณการขนส่งตู้สินค้าของสายการเดินเรือรายใหญ่ของโลก (MLOs)
ผูกอยู่กับกระแสการค้าหลักระหว่างซีกโลกตะวันออกและตะวันตก

นับตั้งแต่ไตรมาสที่สองของปี 2547 กลุ่มฯ สามารถเรียกเก็บค่าระวางจากธุรกิจ SOC และ COC
ในอัตราสูงขึ้นอย่างต่อเนื่อง และในปี 2548 อัตราค่าระวางโดยทั่วไปยังคงปรับตัวเพิ่มขึ้นอีก

รายได้แบ่งตามลักษณะการให้บริการ

แม้ว่าการให้บริการในลักษณะ COC มีสัดส่วนโดยเฉลี่ยร้อยละ 49
ของปริมาณรวมจากการขนส่งตู้ทั้งหมดของกลุ่มฯ
รายได้จากการให้บริการประเภทนี้กลับมีสัดส่วนมากกว่าครึ่งหนึ่งของรายได้ค่าระวางทั้งหมดของกลุ่มในปี
2548 บริการที่เหลืออีกร้อยละ 51 มาจาก SOC

โครงสร้างรายได้แบ่งตามภูมิศาสตร์

  --------------------------- --------- --------- --------- --------- --------- --------- --------- ---------
                              ปี 2548              ปี 2547              ปี 2546              ปี 2545    

  รายได้จากการขนส่งทางทะเล      ล้านบาท    ร้อยละ     ล้านบาท    ร้อยละ     ล้านบาท    ร้อยละ     ล้านบาท    ร้อยละ

  ประเทศไทย                   3,223     15.00     1,355     7.56      1,064     8.13      944       7.63

  ประเทศสิงคโปร์                25,150    117.09    19,174    106.92    14,108    107.84    13,333    107.81

  ฮ่องกง                       312       1.45      136       0.76      113       0.87      113       0.91

  จีน                          227       1.06      154       0.86      76        0.58      50        0.40

  (รายการตัดบัญชี)               (7,432)   (34.60)   (2,886)   (16.10)   (2,279)   (17.42)   (2,073)   (16.75)

  รวมรายได้จากการขนส่งทางทะเล   21,480    100       17,933    100       13,082    100       12,367    100
  --------------------------- --------- --------- --------- --------- --------- --------- --------- ---------

โครงสร้างรายได้ของบริษัทฯ และบริษัทย่อย

+--------------------------+----------+----------+----------+----------+
| รายได้จากการขนส่งทางทะเล   | ปี 2548   | ปี 2547   | ปี 2546   | ปี 2545   |
+--------------------------+----------+----------+----------+----------+
| บริษัท อาร์ ซี แอล จำกัด      | ล้านบาท   | ล้านบาท   | ล้านบาท   | ล้านบาท   |
| (มหาชน)                  |          |          |          |          |
|                          | 3,047    | 1,231    | 950      | 823      |
+--------------------------+----------+----------+----------+----------+
| บริษัทย่อ                   | ล้านเห    | ล้านเห    | ล้านเห    | ล้านเห    |
| ยที่ดำเนินงานในประเทศสิงคโปร์ | รียญสหรัฐฯ | รียญสหรัฐฯ | รียญสหรัฐฯ | รียญสหรัฐฯ |
|                          |          |          |          |          |
| บริษัท ริจิแนล คอนเทนเนอร์    | 101.8    | 36.9     | 30.1     | 28.0     |
| ไลน์ส พีทีอี จำกัด            |          |          |          |          |
|                          | 519.8    | 437.7    | 309.2    | 282.1    |
| บริษัท อาร์ ซี แอล ฟีดเดอร์    |          |          |          |          |
| พีทีอี จำกัด                 |          |          |          |          |
+--------------------------+----------+----------+----------+----------+
| บริษัทย่อยที่ดำเนินงานในฮ่องกง  | ล้านเห    | ล้านเห    | ล้านเห    | ล้านเห    |
|                          | รียญฮ่องกง | รียญฮ่องกง | รียญฮ่องกง | รียญฮ่องกง |
| บริษัท ริจิแนล คอนเทนเนอร์    |          |          |          |          |
| ไลน์ส (ฮ่องกง) จำกัด        | 28.9     | 26.3     | 20.9     | 18.9     |
|                          |          |          |          |          |
| บริษัท ริจิแนล คอนเทนเนอร์    | 0        | 0        | 0.3      | 1.5      |
| ไลน์ส (เซียเมน) จำกัด       |          |          |          |          |
+--------------------------+----------+----------+----------+----------+

(3) สรุปการเปลี่ยนแปลงที่สำคัญในการดำเนินงานในรอบปีที่ผ่านมา

(ก) การขยายกำลังกองเรือ

ในปี 2548 กลุ่มฯ ได้สั่งต่อสร้างเรือใหม่จำนวน 2 ลำ ซึ่งคาดว่าจะส่งมอบได้ในปี 2550
เรือที่สั่งต่อสร้างใหม่นี้จะนำมาใช้แทนเรือเก่าในกองเรือที่จะปลดระวาง

ข้อมูลเรือต่อสร้างใหม่

อู่ต่อเรือ Jiangsu Eastern Shipyard ประเทศจีน

รายละเอียดของเรือ เรือบรรทุกตู้คอนเทนเนอร์ จำนวน 2 ลำ แต่ละลำมีกำลังบรรทุก 1108 ทีอียู
และ เดทเวทตัน 13,760 ตัน

ราคา ลำละ 24.5 ล้านเหรียญสหรัฐฯ

นอกจากนี้ ทางกลุ่มฯ ยังซื้อเรือมือสองขนาด 15,414 เมตริกตัน กำลังบรรทุก 818 ทีอียูในราคา
18.15 ล้านเหรียญสหรัฐฯ และนำออกให้บริการประจำเส้นทางแล้ว
การซื้อเรือดังกล่าวเป็นส่วนหนึ่งของความพยายามอย่างต่อเนื่องที่จะขยายกำลังลำเลียงให้แก่กองเรือของกลุ่มฯ
เพื่อเพิ่มประสิทธิภาพในการให้บริการโดยการจัดซื้อเรือทดแทนการเช่าระวางเรือระยะยาว

(ข) การเพิ่มประสิทธิภาพ

ฝ่ายบริหารได้วางแผนเสริมสร้างประสิทธิภาพ และพัฒนาการให้บริการ
โดยเริ่มดำเนินการมาตั้งแต่ปี 2543 และต่อเนื่องมาจนถึงปี 2548
ซึ่งปรากฏผลสัมฤทธิ์ทั้งในเชิงการยกระดับคุณภาพการประกอบการ
และความคล่องตัวในการบริหารองค์กร

ในปี 2548 กลุ่มฯ ได้ดำเนินโครงการพัฒนาประสิทธิภาพในด้านต่างๆ ควบคู่กัน
ทั้งประสิทธิภาพองค์กร การควบคุมด้านปฏิบัติการและการเงิน การบริหารต้นทุน
การพัฒนาศักยภาพบุคลากร รวมทั้งการปรับปรุงฐานเทคโนโลยีสารสนเทศให้ทันสมัย

การพัฒนาประสิทธิภาพดังกล่าวข้างต้นส่งผลดีหลายประการ ได้แก่

-   การดูแลสินค้า

กลุ่มฯ มุ่งพัฒนาคุณภาพการให้บริการในด้านต่างๆ อย่างสม่ำเสมอ อาทิเช่น การดูแลสินค้า
การจัดส่งสินค้าตรงตามตารางเวลา การติดตามสินค้า การให้ข้อมูลสถานภาพสินค้าขณะขนส่ง
ทั้งเมื่อได้รับการสอบถามจากลูกค้าและโดยการแสดงข้อมูลผ่านระบบอินเตอร์เน็ต ทางกลุ่มฯ
มีนโยบายสร้างความมั่นใจแก่ลูกค้าว่าสินค้าที่ทางกลุ่มฯ
ทำการขนส่งจะถึงจุดหมายปลายทางในสภาพที่ดีที่สุดที่จะเป็นไปได้

-   การบริหารตู้คอนเทนเนอร์

กลุ่มฯ พัฒนาระบบบริหารการขนส่งและติดตามตู้คอนเทนเนอร์ ทั้งส่วนที่กลุ่มฯ เป็นเจ้าของ
และส่วนที่เช่ามาใช้งาน นอกจากนี้ยังดำเนินการวิเคราะห์รอบหมุนเวียนตู้คอนเทนเนอร์
(Container turn-around) และอัตรารายได้ต่อตู้คอนเทนเนอร์ (revenue yield)
เพื่อใช้วางเป้าหมายการใช้ประโยชน์สูงสุดจากตู้สินค้าดังกล่าว
และยังตรวจสอบติดตามความเคลื่อนไหว และปริมาณคงคลังของตู้สินค้าเหล่านั้นอย่างใกล้ชิด
เพื่อบริหารการลำเลียงและการวางตำแหน่งตู้สินค้าอย่างมีประสิทธิภาพ

-   การบริหารกองเรือ

กลุ่มฯ ได้คัดเลือกบริษัทสัญชาตินอร์เวย์
มาให้บริการด้านเทคโนโลยีสารสนเทศเพื่อสนับสนุนการบริหารงานกองเรือ
โปรแกรมคอมพิวเตอร์สำเร็จรูปที่พัฒนาขึ้นเพื่อการบริหารงานกองเรือมีโมดูลทั้งด้านการจัดซื้อ
การจัดการคนเรือ ความปลอดภัย การบำรุงรักษา และระบบงานเอกสาร
เมื่อดำเนินการติดตั้งแล้วเสร็จและสามารถใช้งานได้ในเรือทุกลำของกลุ่มฯ
จะทำให้ระบบการส่งผ่านและเข้าถึงข้อมูลดีขึ้น
ช่วยให้การบริหารงานทั่วไปของเรือแต่ละลำมีประสิทธิภาพขึ้น ในช่วงการติดตั้งระบบดังกล่าว
ทางกลุ่มฯ
ได้ดำเนินการปรับปรุงอุปกรณ์สื่อสารประจำเรือบางลำให้ทันสมัยเพื่อให้การส่งผ่านข้อมูลและติดต่อสื่อสารระหว่างเรือกับฝั่งสะดวกรวดเร็วขึ้น

กลุ่มฯ
บริหารจัดการกองเรือโดยยึดแนวปฏิบัติตามมาตรฐานความปลอดภัยสากลซึ่งกำหนดโดยสมาคมการเดินเรือสากล
(International Maritime Organization) ประกาศนียบัตร ISM ที่ได้รับในปี 2546
เป็นสิ่งยืนยันความทุ่มเทในการบริหารจัดการด้านความปลอดภัยของกลุ่มฯ

-   การเสริมสร้างศักยภาพทรัพยากรบุคคล

ในการบริหารทรัพยากรบุคคล กลุ่มฯ ได้ให้น้ำหนักในเรื่องของ “ทุนมนุษย์“ เพิ่มขึ้น
โดยเพิ่มงบประมาณในด้านการเสริมสร้างศักยภาพและพัฒนาทักษะในงาน ในปี 2548 กลุ่มฯ
ได้นำการบริหารผลงานอย่างเป็นรูปธรรมมากขึ้นมาใช้ในองค์กร
การวัดความสำเร็จของงานจะอิงทั้งสมรรถนะหลักและสมรรถนะเฉพาะงาน
ตลอดจนเป้าหมายของตำแหน่งงานนั้นๆ โดยกำหนดดรรชนีชี้วัดหลัก (KPI)
เพื่อเป็นเครื่องมือในการบริหารผลงาน ทั้งนี้ กลุ่มฯ
ได้เริ่มใช้ระบบบริหารผลงานดังกล่าวที่สำนักงานกรุงเทพและสิงคโปร์ก่อน นอกจากนี้ กลุ่มฯ
มีแผนดำเนินการพัฒนาระบบสารสนเทศทรัพยากรมนุษย์ (HRIS) ในปี 2549
เพื่อปรับปรุงระบบการบริหารทรัพยากรมนุษย์ให้สมบูรณ์ยิ่งขื้น

 (ค) นโยบายในการแบ่งการดำเนินงานของบริษัทในกลุ่มฯ

การดำเนินงานของกลุ่มฯ มีบริษัท อาร์ ซี แอล จำกัด (มหาชน) เป็นบริษัทแม่
ทำหน้าที่วางแนวกลยุทธ์ในด้านธุรกิจและการดำเนินงาน

บริษัทย่อยที่สำคัญ

-   บริษัท Regional Container Lines Pte. Ltd. ในประเทศสิงคโปร์เป็นเจ้าของเรือ

-   บริษัท RCL Feeder Pte. Ltd. เป็นองค์กรที่ดำเนินงานให้กับ บริษัท อาร์ ซี แอล จำกัด
    (มหาชน) และ Regional Container Lines Pte. Ltd.

-   บริษัท Regional Container Lines (HK) Co., Ltd. และ บริษัท Regional
    Container Lines Shipping Co., Ltd. (People’s Republic of China)
    ดำเนินงาน พร้อมกับทำหน้าที่ประสานการปฏิบัติภารกิจของกลุ่มฯ ในภูมิภาค
    โดยดำเนินงานจากเมืองท่าท้องถิ่นของตนในประเทศฮ่องกง และประเทศจีน ตามลำดับ

(ง) การให้บริการโลจิสติคส์

เพื่อให้การบริการขนส่งครอบคลุมขอบเขตที่กว้างขึ้นและครบวงจร อันได้แก่
การบริหารห่วงโซ่อุปทาน (Supply Chain Management) และการให้บริการโลจิสติคส์ แก่ลูกค้า
กลุ่มฯ ได้จัดตั้งบริษัทย่อยที่กลุ่มฯ ถือหุ้นในสัดส่วนร้อยละ 100 ชื่อ บริษัท อาร์ ซี แอล โลจิสติคส์
จำกัด ขึ้นในปี 2544 เพื่อให้บริการดังกล่าวในประเทศไทย
บริษัทย่อยดังกล่าวได้ขยายงานอย่างรวดเร็วและกลายเป็นผู้ให้บริการหลักที่ช่วยบรรดาลูกค้าจัดระบบการขนส่งเพื่อการนำเข้าและส่งออกวัตถุดิบ
ชิ้นส่วน และสินค้าสำเร็จรูป ทั้งยังเสนอทางออกให้กับการบริหารสินค้าคงคลัง
การบริหารต้นทุนขนส่ง รวมทั้งจัดการขนส่งสินค้าสำเร็จรูปสู่เป้าหมายทั่วทั้งภูมิภาค

นอกจากนี้ บริษัท Regional Container Lines (HK) Co., Ltd. ซึ่งเป็นบริษัทย่อยของกลุ่มฯ
ในฮ่องกง ยังได้ร่วมทุนกับบริษัท China Merchant Holdings (International) Co.,
Ltd. ในการจัดตั้งบริษัทย่อยสองแห่ง คือ Regional Merchants Maritime Limited
ในฮ่องกง และ Regional Merchants International Freight Forwarding Co.,
Limited ในประเทศจีน
โดยมีจุดประสงค์เพื่อขยายธุรกิจขนส่งสินค้าทางทะเลและการให้บริการโลจิสติคส์ในประเทศจีนและภูมิภาคเอเชียเหนือ

ในเดือนพฤศจิกายน 2548 คณะกรรมการบริษัท อาร์ ซี แอล จำกัด (มหาชน)
ได้มีมติอนุมัติการเพิ่มทุนจดทะเบียนของ บริษัท อาร์ ซี แอล โลจิสติคส์ จำกัด จาก 1 ล้านบาท
เป็น 5 ล้านบาท โดยกลุ่มฯ ยังถือหุ้นในสัดส่วนร้อยละ 100 ในบริษัทย่อยแห่งนี้
การเพิ่มทุนจดทะเบียนครั้งนี้มีจุดประสงค์เพื่อปฏิบัติตามพระราชบัญญัติการขนส่งต่อเนื่องหลายรูปแบบ
ซึ่งมีผลบังคับใช้เมื่อวันที่ 26 ตุลาคม 2548
พระราชบัญญัติดังกล่าวกำหนดให้ผู้ประกอบการขนส่งต่อเนื่องหลายรูปแบบ
จดทะเบียนประกอบการกับกรมการขนส่งทางน้ำภายในวันที่ 25 ธันวาคม 2548
และดำรงทุนจดทะเบียนที่ชำระแล้วที่ไม่น้อยกว่า 80,000 เอส ดี อาร์ (หน่วยสิทธิพิเศษถอนเงิน)
หรือประมาณ 5 ล้านบาท

(จ) การลงทุนในบริษัทย่อย

ในระหว่างปี 2548 บริษัท อาร์ ซี แอล จำกัด (มหาชน)ได้ลงทุนในบริษัทย่อย ดังนี้

-   เพิ่มทุนจดทะเบียนที่ชำระแล้วใน บริษัท Regional Container Lines (HK) จาก 4
    ล้านเหรียญฮ่องกง (ประมาณ 21 ล้านบาท) เป็น 20 ล้านเหรียญฮ่องกง (ประมาณ 105.04
    ล้านบาท) กลุ่มฯ ถือหุ้นในสัดส่วนร้อยละ 100 ในบริษัทย่อยแห่งนี้
    การเพิ่มทุนครั้งนี้มีจุดประสงค์เพื่อการลงทุนเพิ่มในกิจกรรมขนส่งสินค้าทางทะเล โลจิสติคส์
    รวมทั้งกิจกรรมขนส่งสินค้าโดยไม่มีเรือเป็นของตนเอง (non-vessel operating common
    carrier) ในภูมิภาคเอเชียเหนือ

-   เพิ่มทุนจดทะเบียนที่ชำระแล้วใน บริษัท RCL Logistics Co., Ltd. จาก 1 ล้านบาท
    เป็น 5 ล้านบาท กลุ่มฯ ถือหุ้นในสัดส่วนร้อยละ 100 ในบริษัทย่อยแห่งนี้

-   การลงทุนเริ่มแรกในบริษัท RCL (Vietnam) Co., Ltd. โดยกลุ่มฯ ถือหุ้นในสัดส่วนร้อยละ
    49 บริษัทย่อยแห่งนี้ดำเนินกิจกรรมรับขนสินค้าและบริการโลจิสติคส์
    รวมทั้งทำหน้าที่ตัวแทนในการให้บริการขนส่งทางทะเลระหว่างประเทศ
    บริษัทนี้เป็นการร่วมทุนระหว่างกลุ่มฯ กับบริษัทเวียดนาม 2 ราย คือ Logistics and
    Trading Stock Company (Vinalink) และ SGN Logistics and Trading Co.,
    Ltd.

-   การซื้อหุ้นในบริษัท RCL Feeders Phils., Inc. จากผู้ถือรายอื่น ซึ่งทำให้กลุ่มฯ
    กลายเป็นผู้ถือหุ้นในสัดส่วนร้อยละ 100 ในบริษัทย่อยดังกล่าวในประเทศฟิลิปปินส์
    ที่มีทุนจดทะเบียนที่ชำระแล้ว 11.2 ล้านเปโซ
    บริษัทแห่งนี้ดำเนินงานที่เกี่ยวกับการให้บริการด้านขนส่งทางทะเล

(ฉ) การดำเนินงานด้านธุรกิจอิเล็คโทรนิคส์ (E-Business)

การให้บริการข้อมูลสารสนเทศผ่านเว็บไซด์ของกลุ่มฯ ที่ชื่อว่า “ภูมิเน็ต“ นับตั้งแต่ปี 2543
ได้รับการตอบสนองและมีลูกค้าเข้าไปใช้บริการเพิ่มขึ้นทุกปี
โดยเฉพาะในเรื่องการติดตามตู้สินค้าและการสอบถามตารางการเดินเรือ

นอกจากนี้ เว็บไซด์ “ภูมิเน็ต“
ยังบรรจุข้อมูลหลากหลายและทันสมัยให้บริการกลุ่มนักลงทุนและสาธารณชนที่สนใจในกิจการของกลุ่มฯ
อีกด้วย

ในช่วงกลางปี 2548 กลุ่มฯ ได้เริ่มศึกษาแผนพัฒนาเทคโนโลยีสารสนเทศ
โดยมีวัตถุประสงค์ที่จะปรับปรุงโปรแกรมการใช้งานในปัจจุบันให้ทันสมัยและง่ายต่อการใช้งาน
สามารถรองรับกระบวนงานที่มากขึ้นและหลากหลาย และในท้ายที่สุด
นำไปสู่การเพิ่มประสิทธิภาพและประสิทธิผลทั้งองค์กรภายในทศวรรษหน้า
เมื่อแผนพัฒนาได้บทสรุปแล้ว ขั้นต่อไปที่จะดำเนินการในปี 2549 กลุ่มฯ
จะจัดหาโปรแกรมที่ตอบสนองแผนพัฒนาเทคโนโลยีสารสนเทศดังกล่าว ทั้งนี้
กระบวนการพัฒนาจากระบบปัจจุบันสู่ระบบใหม่ที่ทันสมัยจะใช้เวลาประมาณ 2-3 ปี
เมื่อพัฒนาเสร็จกลุ่มฯ
จะมีระบบสารสนเทศที่ควบคุมการดำเนินงานทุกด้านทั่วทั้งเครือข่ายด้วยเทคโนโลยีล้ำสมัย

(4) แผนในอนาคต

เป้าหมายหลักที่สำคัญทางธุรกิจของกลุ่มฯ คือ

-   การขยายเส้นทางเดินเรือ

กลุ่มฯ จะแสวงหาโอกาสเปิดเส้นทางเดินเรือใหม่ๆ
ตามแผนงานขยายเครือข่ายการให้บริการและการดำเนินงาน
ซึ่งจะสำเร็จได้ด้วยการพัฒนาประสิทธิภาพกองเรือและการให้บริการร่วมกับพันธมิตรผู้ประกอบการด้วยกัน

-   กลยุทธ์องค์กร

กลุ่มฯ มุ่งมั่นดำเนินการเพื่อให้บรรลุเป้าหมายของการเป็น
“ผู้ประกอบการขนส่งระบบคอนเทนเนอร์และบริการโลจิสติคส์ที่ดีที่สุดในภูมิภาค“
และจะรักษาพันธกิจในการตอบสนองความต้องการและความคาดหวังของบรรดาลูกค้าอย่างต่อเนื่อง

กลุ่มฯ จะบรรลุพันธกิจดังกล่าวได้ด้วยการสนับสนุนลูกค้าในสายการค้า SOC
ทุกภาคส่วนทั่วเครือข่ายที่กลุ่มฯ ให้บริการ หัวใจของการทำธุรกิจ SOC
อยู่ที่กลยุทธ์การจัดสรรกำลังลำเลียงและเส้นทางเดินเรือตลอดจนบริการที่เปี่ยมด้วยคุณภาพ
การเชื่อมต่อการขนส่งที่ทันการณ์ระหว่างเครือข่ายของกลุ่มฯ
กับสายเรือเดินสมุทรถือเป็นฐานการสร้างชื่อทางการค้าที่เข้มแข็งของ อาร์ ซี แอล
ซึ่งจะต้องพัฒนาให้ดียิ่งๆ ขึ้นไป ด้วยปรัชญาการดำเนินธุรกิจดังกล่าว
รองรับด้วยเทคโนโลยีสารสนเทศที่พัฒนามาโดยตลอด กลุ่มฯ จะขยายสมรรถนะไปสู่บริการในลักษณะ
point-to-point และการบริหารห่วงโซ่อุปทาน ในฐานะผู้ประกอบการขนส่งประเภท COC
ชั้นแนวหน้าของภูมิภาค

ทั้งนี้ กลุ่มฯ จะเน้นดำเนินการในดินแดนที่มีการเติบโตทางการค้า เช่น คาบสมุทรอินเดีย
เอเซียเหนือ ประเทศจีน ตะวันออกกลาง และเอเซียตะวันออกเฉียงใต้